Eksempelvis formerer [[bakterier]] sig ukønnet ved såkaldt ''binær fission'', [[vira]] overtager værtsceller for at producere mere virus, og [[gærsvampe]] er i stand til såkaldt ''knopskydning''. Disse organismer er altså i stand til at dele sig selv op i to eller flere individer. Dog har nogle af de arter, der kan formere sig ukønnet også mulighed for kønnet formering. De fleste planter er således både i stand til [[vegetativ formering]] – formering uden frø eller sporer – og kønnet formering. Bakterier kan i nogle tilfælde udveksle genetisk information ved såkaldt [[Konjugation (bakterier)|konjugation]] selvom de er ukønnede. Andre typer af ukønnet formering er [[partenogenese]] (jomfrufødsel), [[fragmentering]] og den sporedannelse der kun involverer [[mitose]] (mitosporer).
Psykologi Fysik Sikkerhed Naturvidenskab